CELEX: 62020CA0613
Language: el
Date: 2021-10-06 00:00:00
Title: Υπόθεση C-613/20: Απόφαση του Δικαστηρίου (ένατο τμήμα) της 6ης Οκτωβρίου 2021 [αίτηση του Landesgericht Salzburg (Αυστρία) για την έκδοση προδικαστικής αποφάσεως] — CS κατά Eurowings GmbH [Προδικαστική παραπομπή – Αεροπορικές μεταφορές – Κανονισμός (ΕΚ) 261/2004 – Άρθρο 5, παράγραφος 3 – Κοινοί κανόνες αποζημίωσης των επιβατών και παροχής βοήθειας σε αυτούς σε περίπτωση ματαίωσης ή μεγάλης καθυστέρησης της πτήσης – Απαλλαγή από την υποχρέωση αποζημίωσης – Έννοια των «έκτακτων περιστάσεων» – Απεργία του προσωπικού της αεροπορικής εταιρίας – Απεργία του προσωπικού θυγατρικής εταιρίας σε ένδειξη αλληλεγγύης με το προσωπικό της μητρικής εταιρίας]

6.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 490/15
            
         
      Απόφαση του Δικαστηρίου (ένατο τμήμα) της 6ης Οκτωβρίου 2021 [αίτηση του Landesgericht Salzburg (Αυστρία) για την έκδοση προδικαστικής αποφάσεως] — CS κατά Eurowings GmbH
      (Υπόθεση C-613/20) (1)
      
      (Προδικαστική παραπομπή - Αεροπορικές μεταφορές - Κανονισμός (ΕΚ) 261/2004 - Άρθρο 5, παράγραφος 3 - Κοινοί κανόνες αποζημίωσης των επιβατών και παροχής βοήθειας σε αυτούς σε περίπτωση ματαίωσης ή μεγάλης καθυστέρησης της πτήσης - Απαλλαγή από την υποχρέωση αποζημίωσης - Έννοια των «έκτακτων περιστάσεων» - Απεργία του προσωπικού της αεροπορικής εταιρίας - Απεργία του προσωπικού θυγατρικής εταιρίας σε ένδειξη αλληλεγγύης με το προσωπικό της μητρικής εταιρίας)
      (2021/C 490/14)
      Γλώσσα διαδικασίας: η γερμανική
      
         Αιτούν δικαστήριο
      
      Landesgericht Salzburg
      
         Διάδικοι στην υπόθεση της κύριας δίκης
      
      CS
      
         κατά
      
      Eurowings GmbH
      
         Διατακτικό
      
      Το άρθρο 5, παράγραφος 3, του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91, έχει την έννοια ότι δεν εμπίπτει στην έννοια της «έκτακτης περίστασης», κατά τη διάταξη αυτή, απεργία η οποία αποσκοπεί στην προβολή διεκδικήσεων των εργαζομένων σχετικών με μισθολογικές και/ή κοινωνικές παροχές και πραγματοποιείται μετά από πρόσκληση συνδικαλιστικής οργάνωσης προς το προσωπικό πραγματικού αερομεταφορέα για συμμετοχή του, σε ένδειξη αλληλεγγύης, στην απεργία κατά μητρικής εταιρίας της οποίας ο εν λόγω μεταφορέας αποτελεί μία εκ των θυγατρικών και στην οποία απεργία συμμετέχει μια κατηγορία προσωπικού της εν λόγω θυγατρικής η παρουσία του οποίου είναι απαραίτητη για την εκτέλεση πτήσης, η απεργία δε αυτή συνεχίζεται πέραν του χρονικού ορίου που είχε αρχικώς ανακοινωθεί από τη συνδικαλιστική οργάνωση που προέβη στην κήρυξή της παρά το γεγονός ότι εν τω μεταξύ επιτεύχθηκε συμφωνία με τη μητρική εταιρία.
      
         (1)  ΕΕ C 35 της 1.2.2021.